Diari Oficial de la Generalitat Valenciana


Sumari del DOGV 882, del 09-08-1988 (1988/811792)

ORDRE de 14 de juny de 1988, de la Conselleria de Cultura, Educació i Ciència, per la qual es creen diverses Extensions de Batxillerat per al curs 1988/89.
-----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/14/(1)/dof/vci/html**

### Dades del document

Número de DOGV
:   882

Data del DOGV
:   09-08-1988

Secció del DOGV
:   DISPOSICIONS GENERALS

Número del document
:   1988/811792


Data del document
:   14-06-1988

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 14 de juny de 1988, de la Conselleria de Cultura, Educació i Ciència, per la qual es creen diverses Extensions de Batxillerat per al curs 1988/89.  
La demanda de llocs escolars en determinades localitats de la província de València i Alacant i el corresponent dèficit que hi ha, demanen la creació de nous llocs escolars públics.  
Per tal d'atendre la vigent necessitat d'escolaritzar els alumnes que opten per aquest nivell educatiu, s'ha considerat convenient crear diverses Extensions de Batxillerat segons que disposa el Decret 177/1985, d'11 de novembre, del Consell de la Generalitat Valenciana, publicat en el Diari Oficial de la Generalitat Valenciana núm. 318, de 13 de desembre de 1985, pel qual es regula la modalitat d'Extensions de Batxillerat.  
Per tot això, i d'acord amb la competència establerta en l'Estatut d'autonomia, i les funcions i els serveis traspassats segons el Reial Decret 2093/83, de 28 de juliol (BOE de 6 d'agost) en matèria d'Educació,  
ORDENE:  
Primer  
Es creen les Extensions dels Instituts de Batxillerat que es relacionen en l'Annex de la present Ordre.  
Segon  
Aquestes Extensions iniciaran les activitats docents i administratives a partir del curs acadèmic 1988/89.  
Tercera  
A càrrec de cada una de les Extensions que consten en l'Annex hi haurà un professor numerari amb categoria de Vice-director que exercirà les funcions per delegació del Director de l'Institut de Batxillerat del qual depén la Extensió respectiva, i serà nomenat en la forma reglamentària pel Director Territorial de Cultura i Educació corresponent.  
Quart  
La Direcció General de Règim Econòmic i de Personal farà els tràmits escaients envers la dotació de personal docent, administratiu, subaltern i de neteja, i també del mobiliari i l'equipament didàctic necessari, i amb aquesta finalitat la Direcció General de Centres i Promoció Educativa formularà la raonada proposta corresponent.  
Cinqué  
Correspon a la Direcció General de Centres i Promoció Educativa la gestió del crèdit necessari per a la posada en funcionament de les Extensions de Batxillerat que es creen per aquesta Ordre.  
DISPOSICIONS FINALS  
La present Ordre entrarà en vigor el mateix dia que es publicarà en el Diari Oficial de la Generalitat Valenciana.  
València, 14 de juny de 1988.  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
PROVINCIA DE VALENCIA  
Benifairó de les Valls: Extensió de l'Institut de Batxillerat Clot del Moro de Sagunt. Desplegarà les activitats docents, llevat del COU, als locals i les instal·lacions del C.P. Mancomunitat de les Valls situat a la Cra. a Guadalest s/n, de Benifairó de les Valls. Capacitat per a 240 llocs escolars.  
PROVINCIA D'ALACANT  
Calp: Extensió de l'Institut de Batxillerat d'Alacant. Impartirà els Ensenyaments de Batxillerat, llevat del COU. S'ubicarà a la Partida Gargasindi s/n, de Calp. Capacitat per a 200 llocs escolars.


Còpia Permalink ELI